**««Кыргыз Республикасынын жарандыгы жөнүндө» Кыргыз Республикасынын Мыйзамына** **өзгөртүүлөрдү киргизүү тууралуу»» Кыргыз Республикасынын Мыйзамынын долбооруна**

**маалымкат-негиздеме**

Ушул Мыйзам долбоору инвестициялардын ордуна чет мамлекеттик жарандарга Кыргыз Республикасынын жарандыгын берүү механизми аркылуу Кыргыз Республикасынын тышкы карызын төлөө үчүн акча каражаттарын тартуу максатында иштелип чыкты. Мында, чет мамлекеттик жарандар Кыргыз Республикасы жалпы чек арага ээ болгон мамлекеттердин жарандары болбошу керек.

1. **Мыйзам долбоору менен төмөнкү милдеттерди чечүү сунушталат:**

* тышкы карызды төлөө үчүн каражаттарды тартуу;
* инвестициялардын ордуна Кыргыз Республикасынын жарандыгын алуунун жөнөкөйлөштүрүлгөн механизмин киргизүү.

1. **Баяндоо бөлүгү**

«Кыргыз Республикасынын жарандыгы жөнүндө» Кыргыз Республикасынын Мыйзамы инвестициялардын ордуна чет мамлекеттик жарандарга жарандыкты берүү механизмин камтыйт. Бирок бул механизм азырынча иштей элек, себеби бир катар чектөөчү шарттарга ээ:

1. Чет мамлекеттик жаран Кыргыз Республикасында аз дегенде 3 жыл жашашы керек;
2. Чет мамлекеттик жаран кыргыз же орус тилин билиши керек;
3. Чет мамлекеттик жаран Кыргыз Республикасынын Өкмөтү тарабынан белгиленген тартипте экономиканын артыкчылыктуу тармактарына инвестициялоого милдеттүү (мындай тартипти азырынча Өкмөт беките элек).

Бул мыйзам долбоору менен Кыргыз Республикасынын тышкы карызын төлөө үчүн каражаттарды аккумуляциялоо боюнча атайын эсепке 100 миң АКШ доллары өлчөмүндө төлөгөн шартта Кыргыз Республикасынын жарандыгын алуу үчүн чет мамлекеттик жарандарга жөнөкөйлөштүрүлгөн тартипте берүү мүмкүндүгү сунушталат. Буга окшош мыйзамдар бир катар өлкөлөрдө бар:

1. Сент-Китс. Бул 100 миңге чейинки калкы бар кичине өлкө Кариб бассейнинде жайгашкан. Ал кош инвестициялык жарандыкты сунуштаган алгачкы өлкөлөрдүн бири. “Инвестициялардын ордуна жарандык” программасы 1984-жылдан тартып ишке ашырыла баштады. Инвестициялоого бир нече мүмкүндүк бар: туруктуу өнүгүү фондуна 183150 АКШ долларын которуу же 288150 АКШ доллары суммасына кыймылсыз мүлк сатып алуу. Бул өлкөнүн жарандыгы 150 өлкөгө визасыз кирүүгө мүмкүндүк берет;
2. Кипр. Кипр 2013-жылдан тартып Изилдөөлөргө көмөктөшүү фондуна жана Жерге жайгаштыруу боюнча Кипр корпорациясына 75 миң евро кайрымдуулук кылгандыгы үчүн, ошондой эле өлкөгө 3 миллион евро суммасына инвестициялоодо жарандыгын сунуштайт. Мында Кипрдин жарандыгы ЕБ жарандыгына теңдеш;
3. Гренада. Бул өлкө бир адам жарандык алганда 150 миң АКШ доллары суммасында курмандык кылгандык үчүн жарандыкты сунуштайт, ал эми үй бүлөсү менен жарандык алганда - кайрымдуулуктун суммасы 200 миң АКШ долларына чейин көбөйөт;
4. Иордания. 2018-жылдын февралынан тарта жарандыкты алуунун бир нече вариантын сунуштайт: 1 миллион доллар суммасына казыналык облигацияларды сатып алуу же ушул эле сумманы баалуу кагаздарга киргизүү же ишканага 750 миң доллар суммасына инвестиция киргизүү.
5. Молдова. Молдованын Өкмөтү 2017-жылдын сентябрында “инвестициялардын ордуна жарандык” программасын киргизди, бирок биринчи программада каралган катуу талаптардан жана арыз-билдирүүлөрдүн жоктугунан улам программаны 2018-жылдын июлунда кайра киргизүүгө туура келди. Жарандык алуу үчүн инвестор Молдованын улуттук фондуна 135 миң евро суммасында которушу керек, ал эми үй бүлөсү үчүн жарандык алганда сумма үй бүлө мүчөлөрүнүн санына карата 200 миң еврого чейин көбөйөт.

Дүйнөдө инвестициялардын ордуна жарандыкты сунуштаган 30дай өлкө бар, бул сан өсүп жатат. Мындай өлкөлөр ар түрдүү инструменттер: 1) көптөгөн өлкөгө визасыз режим аркылуу кирүү; 2) салык салуу; 3) сапаттуу билим берүү аркылуу өз ара атаандашып жатышат.

Ушул Мыйзам кабыл алынып калса, Кыргыз Республикасы инвестициялардын ордуна жарандыкты сунуштаган Борбор Азиядагы өлкөлөрдөн биринчи өлкө болот. Биздин өлкө үчүн бул программа тышкы карызды төлөө үчүн каражаттарды тартууга мүмкүндүк берет. Өлкөнүн экономикасына таажы вирусу инфекциясынын жайылышынан келтирилген зыянды, октябрдагы сайсий окуяларга байланыштуу терс инвестициялык климатты, ошондой эле республикалык бюджеттин тартыштыгын эске алуу менен, мыйзам долбоору өтө актуалдуу жана биринчи кезекте болууда. Бул мыйзам долбоору колдоонун чектөө мөөнөтүнө ээ жана атайын эсепке 100 миң АКШ долларын которгон элүү миң жаран жарандыкка кабыл алынган күнгө чейин иштерин белгилейбиз. Ошентип, ушул мыйзам аркылуу 5 миллиард долларга чейин аккумуляциялар жана Кытай Эл Республикасына гана эмес, башка эл аралык уюмдарга тышкы карыздарды төлөй алабыз.

Мыйзам кабыл алынган учурда, Кыргыз Республикасынын Өкмөтү тышкы карызды төлөө үчүн каражаттарды аккумуляциялоо боюнча атайын эсепти ачууну жөнгө салуучу мыйзам алдындагы актты кабыл алышы керек.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттерге болжолдор**

Кыргыз Республикасынын Мыйзам долбоорун кабыл алуу терс социалдык, экономикалык, укуктук, укук коргоочулук, гендердик, экологиялык жана коррупциялык кесепеттерге алып келбейт.

1. **Коомдук талкуунун жыйынтыктары жөнүндө маалымат**

“Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесинин 1-бөлүгүнө ылайык бул мыйзам долбоору коомдук талкуу үчүн иштеп чыгуучунун сайтына <http://bekeshev.kg> жайгаштырылды.

1. **Долбоордун мыйзамдарга туура келишин талдоо**

Улуттук жана эл аралык мыйзамдардын колдонуудагы ченемдерине жүргүзүлгөн талдоонун жыйынтыктары боюнча Кыргыз Республикасынын Мыйзамынын долбоору колдонуудагы ченемдик укуктук актыларга жана эл аралык мыйзамдардын актыларына каршы келбейт.

1. **Каржылоо зарылдыгы жөнүндө маалымат**

Кыргыз Республикасынын Мыйзамынын ушул долбоорун кабыл алуу республикалык бюджеттен кошумча каражаттарга алып келбейт, тескерисинче, Кыргыз Республикасынын тышкы карызын кыскартууга мүмкүндүк берет.

1. **Жөнгө салуучу таасирин талдоо жөнүндө маалымат**

Бул мыйзам долбоору ишкердик иш чөйрөсүн жөнгө салбагандыктан,, жөнгө салуу таасирин талдоо талап кылынбайт.

**Депутат Дастан Бекешев**